ROMANIA

JUDETUL NEAMT

COMUNA ION CREANGA

PRIMAR

**PROIECT DE HOTĂRÂRE**

**Nr. 5 din 23.12.2024**

**Privind aprobarea Raportului privind activitatea desfasurata de asistentii personali ai persoanelor cu handicap grav , pe semestrul II al anului 2024 .**

Analizând temeiurile juridice :

- art. 40 alin.(2) din Legea nr. 448/ 2006 privind protectia si promovarea drepturilor persoanelor cu handicap , republicata , cu modificarile si completarile ulterioare ;

-art. 29 alin.(2) din H.G nr. 268/ 2007 privind protectia si promovarea persoanelor cu handicap grav , repuiblicata , cu modificarile si completarile ulterioare ;

Ținând seama de prevederile :

-H.C.L nr. 2 din 31.01.2018 pentru aprobarea Regulamentului de organizare și funcționare al Compartimentului de asistență socială , organizat la nivelul comunei Ion Creangă,

-H.C.L nr. 65 din 31.08.2020 pentru aprobarea Strategiei de dezvoltare a serviciilor sociale acordate la nivelul comunei Ion Creang[ pentru perioada 2020- 2024 ,

Luând act de:

-referatul de aprobare intocmit de primarului comunei inregistrat la nr. 16.203 din 23.12.2024,

- raportul compartimentului de specialitate inregistrat la nr. 16.204 din 23.12.2024,

-avizul pentru legalitate, intocmit de secretarul general al UAT ,

-avizul comisiilor de specialitate ale Consiliului local ;

În temeiul prevederilor art.129 alin.(1), alin.(2) lit. “ d ”, alin.(7) lit. ,, b ”, art 139 alin.(1) si ale art. 196, alin.(1) lit. ,,a” din Ordonanta de urgenta nr. 57din 3 iulie 2019 privind Codul administrativ, cu modificarile si completarile ulterioare ;

**Primarul comunei Ion Creanga,judetul Neamt ,**

**PROPUNE :**

**Art. 1** Se aprobă Raportului privind activitatea asistentilor personali ai persoanelor cu handicap grav, desfasurata in semestrul II al anului 2024, la nivelul Comunei Ion Creanga, conform anexei .

**Art. 2** Secretarul general al UAT va comunica prezenta autorittailor , instituţiilor si persoanelor interesate .

INITIATOR

PRIMAR

Dumitru- Dorin TABACARIU

ROMÂNIA

JUDEŢUL NEAMŢ

PRIMĂRIA COMUNEI ION CREANGĂ

COMPARTIMENTUL DE ASISTENȚĂ SOCIALĂ

**RAPORT DE ACTIVITATE**

**PRIVIND ACTIVITATEA DESFAȘURATĂ DE ASISTENȚII PERSONALI AI PERSOANELOR CU HANDICAP GRAV ÎN SEMESTRUL II AL ANULUI 2024**

În conformitate cu prevederile art.40 alin.(2) din Legea nr. 448/2006 privind protecţia şi promovarea drepturilor persoanelor cu handicap, republicată, cu modificările şi completările ulterioare, asistentul social din cadrul Compartimentului de Asistență Socială, controlează periodic activitatea asistenţilor personali şi prezintă semestrial un raport consiliului local.

Potrivit art. 29 alin. (1) din HG nr.268/2007 pentru aprobarea Normelor Metodologice de aplicare a prevederilor Legii nr. 448/2006, raportul conţine cel puţin următoarele elemente:

- dinamica angajării asistenţilor personali;

- informaţii privind modul în care se asigură înlocuirea asistentului personal pe perioada concediului de odihnă, în strânsă legătură cu lipsa sau posibilitatea de dezvoltare a centrelor de tip respiro;

- informaţii privind numărul de asistenţi personali instruiţi;

- numărul de controale efectuate şi problemele sesizate.

Potrivit prevederilor Legii nr. 448/2006, republicată, rolul autorităţii locale este de a monitoriza, în condiţii optime, atribuţiile şi obligaţiile ce le revin asistenţilor personali, în vederea ameliorării situaţiei persoanelor cu handicap grav, astfel încât, aceştia să primească îngrijire specială la nivelul la care starea lor o cere, pentru satisfacerea întregului lanţ de nevoi fizice, personale, sociale şi spirituale.

Îngrijirile ce li se acordă, pot permite persoanelor bolnave să-şi valorifice potenţialul fizic, intelectual, spiritual, emoţional şi social, în pofida handicapului de care suferă.

Activitatea asistenţilor personali este monitorizată de asistentul social din cadrul Primăriei, care periodic efectuează vizite la domiciliul bolnavilor, unde îşi desfăşoară activitatea asistenţii personali. Discuţiile sunt purtate cu asistenţii personali, dar şi cu bolnavii, separat, respectând Codul deontologic al profesiei de asistent social şi urmărind îndeplinirea atribuţiilor ce le revin asistenţilor personali, conform art.38 din Legea nr. 448/2006, litera „c” şi „d”, respectarea sarcinilor şi obligaţiilor prevăzute de fişa postului şi contractul individual de muncă. În toate cazurile, asistenţii personali au o bună colaborare cu bolnavii, respectă programul stabilit şi nu există riscul neglijării sau abuzului. Asistenţii personali sunt interesaţi de starea de sănătate a bolnavilor, însoţindu-i pentru tratament ambulatoriu sau efectuarea unor analize medicale.

***Cu privire la dinamica angajării asistenţilor personali:***

În conformitate cu prevederile art.42 alin.4 din Legea nr. 448/2006 privind protecţia şi promovarea drepturilor persoanelor cu handicap, republicată, cu modificările şi completările ulterioare, părinţii sau reprezentanții legali ai copilului cu handicap grav, adulţii cu handicap grav ori reprezentanţii legali ai acestora, cu excepţia celor cu handicap vizual grav, pot opta între asistent personal şi primirea unei indemnizaţii lunare.

În cursul sem. II al anului 2024, au fost încetate 2 Contracte Individual de Munca, si anume:

- În data de 04.09.2024 a decedat persoana incadrata in grad de handicap Constantin Mihai, iar asistentul personal*, Constantin Maria* a solicitat încetarea Contractului Individual de Munca.

- Doamna *Panaite Irina* angajată ca asistent personal pentru doamna Măncuță Ioana incadrata in grad de handicap grav cu asistent personal nu si-a indeplinit atributiile prevăzute în Contractul Individual de Munca, Fisa Postului si Actului Aditional dovedite prin rapoartele de vizită efectuate în perioada de proba a salariatului la ore diferite din timpul zilei, în conformitate cu prevederile art. 38 lit. „c” din Legea nr. 448/2006 privind protecția și promovarea drepturilor persoanelor cu handicap, cu modificările și completările ulterioare si anume: *c) să presteze pentru persoana cu handicap grav toate activităţile şi serviciile prevăzute în contractul individual de muncă, în fişa postului şi în planul de abilitare - reabilitare pentru copilul cu handicap grav, respectiv în planul individual de servicii al persoanei adulte cu handicap grav*. Prin urmare, in data de 04.07.2024 Contractul Individual de Muncă nr. 6208 din 03.06.2024 al doamnei **Panaite Irina** a incetat.

Totodata a fost depus un dosar nou privind angajarea unui asistent personal.

Astfel, la data de 31.12.2024, în evidenţa Compartimentului de Asistență Socială, figurau un număr de **18** asistenţi personali, din care:

**- 6** asistenţi personali angajaţi pentru minori cu handicap, fiind toţi angajaţi din cadrul familiei bolnavului, respectiv părintele bolnavului;

- **12** asistenţi personali angajaţi pentru adulţii cu handicap grav, făcând parte din familiile bolnavilor şi rude până la gradul IV.

La data de 31.12.2024, în evidenţele Compartimentului de Asistență Socială, erau în plată un număr de **30** indemnizaţii lunare echivalente cu salariul net al asistentului social debutant cu studii medii din unităţile de asistenţă socială din sectorul bugetar, altele decât cele cu paturi.

Pentru semestrul II al anului 2024, s-a efectuat plata la zi a asistenţilor personali şi a indemnizaţiilor cuvenite, astfel:

-sume plătite pt. asistenţii personali, perioada 01.07-31.12.2024= 437.122 lei;

-sume plătite pt. plata indemnizaţiilor acordate pers. cu handicap perioada 01.06.2024-30.06.2024= 428.856 lei.

***Cu privire la modul în care se asigură înlocuirea asistentului personal pe perioada concediului de odihnă, în strânsă legătură cu lipsa sau posibilitatea de dezvoltare a centrelor de tip respiro:***

În conformitate cu prevederile art.37 alin.(1) lit.c) din Legea nr. 448/2006, republicată, cu modificările şi completările ulterioare, asistentul personal, are dreptul la concediu anual de odihnă. Potrivit prevederilor art.37 alin.(2) şi (3) din Legea nr. 448/2006, pe perioada absenţei temporare a asistentului personal, angajatorul are obligaţia să asigure persoanei cu handicap grav un înlocuitor al asistentului personal, iar în situaţia în care angajatorul nu poate asigura un înlocuitor al asistentului personal, persoanei cu handicap grav i se acordă o indemnizaţie echivalentă cu salariul net al asistentului social debutant cu studii medii din unităţile de asistenţă socială din sectorul bugetar, altele decât cele cu paturi, sau găzduirea într-un centru de tip respiro.

Având în vedere diagnosticele persoanelor cu handicap grav (Coxartroză bilaterală decompensată algic şi funcţional; Artrogripoză. Picior varus EQUIN Congenital bilateral; Autism infantil 349; Scleroză multiplă în plăci cu paraplegie spastică cu predominanţă. Sdr.Amiotrofic; Deficienţă mentală severă; Boala Longdon Dawn; Tetrapareză spastică cu tulburări grave de statică şi mers; Sindrom Down; Paraplegie spastică Postraumatică, afecţiuni ce necesită supraveghere permenentă şi ajutor integral din partea asistentului personal, nu se poate asigura preluarea atribuţiilor asistentului personal aflat în concediu de odihnă, de către un alt asistent personal care deserveşte o persoană cu handicap cu domiciliul apropiat.

Menţionăm că pe raza comunei Ion Creangă, nu funcţionează centre de tip respiro care să asigure găzduirea persoanei cu handicap grav pe perioada concediului de odihnă al asistentului personal. Faţă de situaţia existentă, protecţia persoanei cu handicap grav, se asigură prin acordarea indemnizaţiei echivalente cu salariul net al asistentului social debutant cu studii medii din unităţile de asistenţă socială din sectorul bugetar, altele decât cele cu paturi prevăzute. Asistentii personali au depus cereri pentru acordarea concediului de odihna aferent anului 2024, iar în decursul semestrului II 2024 aceștia au primit sumele aferente concediului.

***Referitor la instruirea asistenţilor personali:***

În temeiul prevederilor art.38 lit.a din Legea nr. 448/2006, privind protecția si promovarea drepturilor persoanelor cu handicap, republicată cu modificarile si completărilor ulterioare, asistentul personal are obligaţia să participe, o dată la doi ani, la instruirea organizată de angajator.

În data de 20.06.2024 s-a efectuat instruirea asistenţilor personali.

***Referitor la numărul de controale efectuate asupra activităţii asistenţilor personali şi problemele sesizate:***

În conformitate cu prevederile art.40 alin.(2) din Legea nr.448/2006, republicată, cu modificările şi completările ulterioare, Compartimentul de Asistență Socială efectuează controale periodice asupra activităţii asistenţilor personali.

În urma verificărilor efectuate, s-a constatat faptul că asistenţii personali şi-au îndeplinit în general, obligaţiile prevăzute în contractul individual de muncă- Fişa postului şi Actul adiţional la contractul individual de muncă, asigurând pentru persoanele cu handicap grav servicii de îngrijire personală de bază şi instrumentale ale vieţii zilnice, după cum urmează: ajutor pentru igiena corporală, îmbrăcare şi dezbrăcare, hrănire şi hidratare, transfer şi mobilizare, deplasare în interior şi exterior, comunicare, prepararea hranei, efectuarea de cumpărături, activităţi de menaj şi spălătorie, însoţirea în mijloace de transport, facilitatea deplasării în exterior în vederea îndeplinirii planului de recuperare elaborat de Comisiile de evaluare a persoanelor cu handicap, companie, activităţi de administrare şi gestionare a bunurilor, activitati de petrecere a timpului liber.

Din discuţiile purtate cu unii dintre bolnavii cu discernământ, a reieşit faptul că sunt mulţumiţi de îngrijirea care li se acordă din partea asistentului personal, nu sunt neglijaţi şi doresc menţinerea asistentului personal .

Față de cele de mai sus, în conformitate cu prevederile art.40 alin (2) din Legea nr.448/2006, privind protecția și promovarea drepturilor persoanelor cu handicap, republicată, cu modificările si completările ulterioare, vă rugăm să aprobați raportul prezentat.

INTOCMIT

CONSILIER

Mihaela POPESCU

ROMANIA

JUDETUL NEAMT

PRIMARIA COMUNEI ION CREANGA

Nr. 16.203 din 23.12.2024

**REFERAT DE APROBARE**

**la Proiectul de hotarare privind aprobarea Raportului privind activitatea asistentilor personali desfasurata in semetrul II al anului 2024**

Potrivit Hotărârii de Guvern nr. 268/2007 pentru aprobarea Normelor metodologice de aplicare a prevederilor Legii nr. 448/2006 privind protecţia şi promovarea drepturilor persoanelor cu handicap, se prezintă semestrial Consiliului Local un raport care trebuie să conţină date referitoare la activitatea asistenţilor personali ai persoanelor cu handicap grav, precum:

a) dinamica angajării asistenţilor personali;

b) informaţii privind modul în care se asigură înlocuirea asistentului personal pe perioada concediului de odihnă;

c) informaţii privind numărul de asistenţi personali instruiţi;

d) numărul de controale efectuate şi problemele sesizate.

La data de 31.12.2024 in evidentele Compartimentului de asistență socială :

* 6 asistenti personali angajați pentru minori cu handicap,
* 12 asistenți personali angajați pentru adulți cu handicap grav ,
* 30 indemnizații lunare ale persoanelor cu handicap.

Nu s-au semnalat situaţii de desfacere a contractului de muncă al asistenţilor personali, care să afecteze negativ starea bolnavului.

În consecinţă proiectul de hotarare privind aprobarea Raportului privind activitatea asistentilor personali desfasurata in semetrul II al anului 2024 il supun spre dezbatere şi adoptare în forma prezentată.

PRIMAR

Dumitru – Dorin TABACARIU

ROMANIA

JUDETUL NEAMT

PRIMARIA COMUNEI ION CREANGA

Nr. 16.204 din 23.12.2024

**RAPORT DE SPECIALITATE**

**la Proiectul de hotarare privind aprobarea Raportului privind activitatea asistentilor personali desfasurata in semetrul II al anului 2024**

În conformitate cu prevederile art.40 alin.(2) din Legea nr.448/2006 privind protecţia şi promovarea drepturilor persoanelor cu handicap, republicată, modificată şi completată, Compartimentul de Asistenta Sociala a comunei Ion Creanga , controlează periodic activitatea asistenţilor personali şi prezintă semestrial un raport Consiliului Local.

Potrivit art.29 alin.(1) din H.G. nr.268/2007 pentru aprobarea Normelor Metodologice de aplicare a prevederilor Legii nr.448/2006 privind protecţia şi promovarea drepturilor persoanelor cu handicap, republicată, modificată şi completată, raportul conţine cel puţin următoarele:

- informaţii cu privire la dinamica angajării asistenţilor personali,

- informaţii privind modul în care se asigură înlocuirea asistentului personal pe perioada concediului de odihnă,

- informaţii privind numărul de asistenţi personali instruiţi, numărul de controale efectuate şi problemele sesizate.

Faţă de prevederile legale mai sus menţionate, vă aduc la cunoştinţă următoarele:

Cu privire la dinamica angajării asistenţilor personali:

La sfârşitul semestrului II /2024, în cadrul Compartimentului de Asistenta Sociala a comunei Ion Creanga , figurează ca angajaţi un număr de 18 asistenţi personali ai persoanelor cu handicap grav si anume 12 la adulti si 6 la copii şi 30 indemnizaţii lunare pentru persoana cu handicap grav. Suma plătită 01.01.- 31.12.2024 pentru asigurarea salariilor asistenţilor personali si a indemnizaţiilor de însoţitor fiind: asistenti personali si indemnizatii 437.122 lei.

Cu privire la modul în care se asigură înlocuirea asistentului personal pe perioada concediului de odihnă, în strânsă legătură cu lipsa sau posibilitatea de dezvoltare a centrelor de tip respiro: Asistenţii personali beneficiază pe parcursul anului de concediu de odihnă, perioadă în care angajatorul trebuie să asigure un înlocuitor asistentului personal aflat în concediu, iar în situaţia în care angajatorul nu poate asigura un înlocuitor, persoanei cu handicap grav i se acordă o indemnizaţie echivalentă cu salariul net al asistentului personal .

Referitor la asistenţii personali instruiţi: Conform dispoziţiilor art.38, lit.”a” din Legea nr.448/2006 privind protectia şi promovarea drepturilor persoanelor cu handicap, republicată, modificată şi completată, precum şi a art.29, alin.(1) din H.G. nr.268/2007 pentru aprobarea Normelor Metodologice de aplicare a prevederilor Legii nr.448/2006 Compartimentul de Asistenta Sociala a comunei Ion Creanga a efectuat instruirea asistenţilor personali ai persoanelor cu handicap grav in anul 2022.Instruirea acestora are loc odata la 2 ani .

Referitor la controalele efectuate asupra activităţii asistenţilor pesonali şi problemele sesizate: Un rol important al instituţiei noastre este de a monitoriza atribuţiile şi obligaţiile care le revin asistenţilor personali ai persoanelor cu handicap grav, în vederea ameliorării situaţiei acestora,

-02-

astfel încât acestea să primească îngrijire specială la nivelul la care situaţia lor o cere, pentru satisfacerea întregului lanţ de nevoi fizice, personale, sociale şi spirituale ale lor.

Indiferent de vârsta sau de handicapul cu care se confruntă acest segment social, el are dreptul fundamental la autodeterminare şi individualitate, pentru depăşirea condiţiei de handicap şi a reinserţiei sociale.

Îngrijirile ce li se acordă permit persoanelor cu handicap grav să îşi valorifice potenţialul fizic, intelectual, spiritual, emoţional şi social, în pofida handicapului de care suferă.

În conformitate cu prevederile art.40 alin.(2) din Legea nr.448/2006 privind protecţia şi promovarea drepturilor persoanelor cu handicap, republicată, modificată şi completată, Compartimentul de Asistenta Sociala dispune efectuarea de controale periodice asupra activităţii asistenţilor personali şi prezintă semestrial un raport Consiliului Local. Persoanele din cadrul Compartimentului Asistenta Sociala a Primariei comunei Ion Creanga (consilieri si asistent medical comunitar) au efectuat controale la domiciliul persoanelor cu handicap pentru a constata dacă asistentul personal îşi îndeplineşte obligaţiile.

În urma acestor controale au fost evidenţiate: climatul familial, reţeaua socială / legătura cu comunitatea, situaţia economică, educaţia, condiţiile de locuit, nevoile medicale.

Asistenţii personali au declarat pe proprie răspundere:

- că prestează pentru persoana cu handicap grav toate activităţile şi serviciile prevăzute în contractul individual de muncă, în fişa postului şi în planul de recuperare pentru copilul cu handicap grav, respectiv în planul individual de servicii al persoanei adulte cu handicap grav;

- că tratează cu respect, bună credinţă şi înţelegere persoana cu handicap grav şi să nu abuzeze fizic, psihic sau moral de starea acesteia;

- că vor comunica D.G.A.S.P.C. Neamt şi Compartimentului de Asistenta Sociala, în termen de 48 de ore de la luarea la cunoştinţă, orice modificare survenită în starea fizică, psihică sau socială a persoanei cu handicap grav şi alte situaţii de natură să modifice acordarea drepturilor prevăzute de lege. Scopul vizitelor la domiciliul persoanei cu handicap grav reprezintă un prilej unic şi eficient de informare, mediere şi consiliere referitor la noutăţile în domeniul social al persoanelor cu dizabilităţi, respectiv al serviciilor care pot fi accesate pe plan local.

Drept pentru care va supun spre analiza și dezbatere, Raportul de activitate al asistentilor personali ai persoanelor cu handicap grav in semetrul II al anului 2024, care însoțește proiectul de hotărâre inițiat de primarul comunei , în forma și conținutul prezentat.

INTOCMIT

CONSILIER

Mihaela POPESCU

**AVIZ**

**privind avizul de legalitate**  **la proiectul de hotărâre privind aprobarea Raportului privind activitatea asistentilor personali desfasurata in semetrul II al anului 2024**

În conformitate cu prevederile art.243 alin.(1) lit.”a” din O.U.G nr.57/ 2019 privind Codul administrativ , înaintez consiliului local prezentul aviz.

Analizând proiectul de hotărâre inițiat de primarul comunei Ion Creanga , am constatat că sunt îndeplinite condiţiile de fond și de formă ale proiectului de hotărâre :

* S-au respectat normele de tehnică legislativă pentru elaborarea proiectului de hotărâre, respectiv prevederile Legii nr.24/2000, republicată, cu modificările şi completările ulterioare ;
* Este iniţiat de dl. primar, conf.art. 136 alin.(1) din O.U.G nr.57/ 2019 privind Codul administrativ ,

Este elaborat conform : art.129 alin.(1), alin.(2) lit. “ d ”, alin.(7) lit. ,, b ”, art 139 alin.(1) si ale art. 196, alin.(1) lit. ,,a” din Ordonanta de urgenta nr. 57din 3 iulie 2019 privind Codul administrativ, cu modificarile si completarile ulterioare ;

Tinând cont ca proiectul de hotărâre, este insotit de referatul de aprobare al primarului comunei, inițiatorul proiectului de hotărâre si de raportul compartimentului de specialitate , consider că sunt îndeplinite condiţiile şi avizez favorabil proiectul de hotărâre privind aprobarea Raportului privind activitatea asistentilor personali desfasurata in semetrul II al anului 2024

Ion Creanga , la data de 23.12.2024

SECRETAR GENERAL

Mihaela Niță